Source: https://voznicka.blog.sme.sk/c/258727/Rocne-zuctovanie-zdravotneho-poistenia-pre-rok-2010-cast-1.html
Timestamp: 2017-02-19 21:10:14+00:00

Document:
Ročné zúčtovanie zdravotného poistenia pre rok 2010 - časť 1 - Mária Voznická (blog.sme.sk) SME.sk
Z každej strany sa ozýva aké je RZZP ťažké a nepochopiteľné. Som však presvedčená, že každý poistenec so zdravým sedliackym rozumom, si vie vybrať a vyplniť príslušný typ formulára. V tejto minisérii sa pokúsim vysvetliť základy pre pochopenie RZZP a aj niektoré prípady pre podanie RZZP 2010. Najprv je nutné rozhodnúť, či poistenec je povinný podať RZZP za rok 2010.
Už v roku 2007 som vymyslela pre poistencov pomôcku na stránke www.rzzp.sk zadefinovala 7 hlavných otázok (1 až 4 mali podotázky) na správny výber formulára, bez toho aby sa muselo namáhavo prelúskať niekoľko strán pre výber správneho typu formulára. Doteraz všetky otázky z tejto pomôcky využívajú organizácie i poisťovne, ktoré si vytvorili rôzne modifikácie pomôcky na vlastných web stránkach. Kto musí podať RZZP za rok 2010?1. Samostatne zárobkovo činná osoba (SZČO).2. Zamestnanec s kolísavými príjmami, t.j. ak v roku 2010 mal aspoň v jednom mesiaci príjem vyšší ako 2169,09 eura. Zamestnanec, ktorý mal mesačný príjem vyšší ako 2169,09 eura po celý rok RZZP 2010 nepodáva.3. Poistenec podľa § 11 ods. 2 zákona (samoplatiteľ resp. dobrovoľne nezamestnaná osoba) ak jeho vymeriavací základ, zdaniteľný podľa § 5 alebo § 6 zákona č. 595/2003 Z. z. o dani z príjmov v znení neskorších predpisov okrem vyňatých príjmov, presiahol úhrn minimálnych základov podľa § 13 ods. 9 písm. b) zákona, čo je suma 206,60 eura na mesiac.4. Poistenec štátu, ktorý mal príjem podľa § 5 a 6 ZDP okrem vyňatých príjmov a presiahol úhrn minimálnych základov podľa § 13 ods. 9 písm. b) zákona, čo je suma 206,60 eura na mesiac. Poistenec štátu uvedený v § 11 ods. 8 písm. a) až m), o) až r) zákona, ktorý mal príjem len z dohôd vykonávaných mimo pracovného pomeru bez ohľadu na výšku toho príjmu RZZP 2010 nepodáva.
Kto môže podať RZZP za rok 2010?1. Zamestnanec, ktorý mal počas roka viacerých zamestnávateľov súbežne a v súčte všetkých príjmov od všetkých zamestnávateľov je jeho príjem vyšší ako tridsaťšesť násobok priemernej mesačnej mzdy (26 029,08 eur). Ak takýto zamestnanec podá ročné zúčtovanie, výsledkom bude jeho preplatok a takisto preplatok jeho zamestnávateľov.2. Zamestnanec - poistenec štátu, ktorý splnil podmienku podľa § 11 ods. 9, teda jeho príjem zo zamestnania počas obdobia, kedy bol súčasne poistenec štátu a zamestnanec, nepresiahol 206,60 eur na mesiac. Ak takýto zamestnanec podá ročné zúčtovanie, výsledkom bude jeho preplatok a takisto preplatok jeho zamestnávateľov.Ak poistenec patrí do niektorej z hore uvedených skupín, podáva RZZP 2010.
Malá rada na záver: Každý prípad nutnosti podania zvažujte samostatne.

References: § 11
 § 5
 § 6
 § 13
 § 5
 § 13
 § 11
 § 11